Flughafen Berlin Brandenburg

De Flughafe Berlin Brandeburg „Willy Brandt“ (IATA: BER, ICAO: EDDB) isch e Verchehrsflughafe z Schönefeld im dütsche Bundesland Brandeburg, südlich vo Berlin. Er isch dur en Usbuu vom Flughafe Berlin-Schönefeld, wo syt 1946 bestande het, entstande. De nüüi Flughafe isch am 31. Oktober 2020 eröffnet worden und am 4. Novämber 2020 rächtlich i Betriib gange. De BER het de Flughafe Berlin-Tegel ersetzt, wo am 8. Novämber 2020 gschlosse worden isch. Zum Zytpunkt vo dr Eröffnig het de Flughafen e theoretischi Kapazität vo 46 Millione Passagier pro Jahr gha. Devoo wäred 28 Millione uf em Terminal 1, 6 Millione auf em (fertiggstellte, aber no nid eröffnete) Terminal 2 und wyteri 12 Millione uf em Terminal 5. S Terminal 5 isch s Abfertigungsgebüüde vom bishärige Flughafe Schönefeld, wo im Februar 2021 für es Jahr gschlosse worden isch. Bis 2035 sind Erwyyterige pplant, zum jährlich 58 Millione Passagier abfertige z chönne. De Buu vom Flughafe Berlin Brandenburg het am 5. Septämber 2006 aagfange. Es isch eis vo de gröschte Buuprojäkt vo Dütschland gsi. De Start vom Flugbetriib isch aafänglich für de Novämber 2011 pplant gsi. Doch wägere fählerhafte Planig, Mängel bi de Buuufsicht und e huufe technischi Mängel het mer dr Eröffnungstermin ganzi sibe Mal müsse verschiebe. Dur die Fählplanige und dur explodierendi Chöste, wo zletscht uf über sibe Milliarde Euro veraaschlagt worde sind, isch de Flughafe vo de dütsche Hauptstadt zum Sinnbild vomene unkontrollierte staatliche Grossprojekt worde. Im April 2020 het denn schlussändlich d Betriibssicherheit chönne beschynige und es isch d Nutzigserlaubnis erteilt worde, sodass de Flughafen im Herbst nach ere 14-jährige Buuzyt eröffnet worden isch. Weblink Flughafen Berlin Brandenburg Abflugstrecken für den Flughafen BER (PDF; 4 MB) beim Bundesaufsichtsamt für Flugsicherung (undatiert) News und Infos zum BER bei RBB / rbb24 3D-Modell beim Tagesspiegel Bericht des 1. Untersuchungsausschusses des Abgeordnetenhauses von Berlin – 17. Wahlperiode – zur Aufklärung der Ursachen, Konsequenzen und Verantwortung für die Kosten- und Terminüberschreitungen des im Bau befindlichen Flughafens Berlin Brandenburg Willy Brandt (BER). (PDF; 18,8 MB) In: parlament-berlin.de. 14. Juni 2016; abgruefen am 7. Dezember 2019 (1269 S.). Einzelnachwys